Yə wayəm ábōg kábǎd məfan yákad byé bɔ́n ? Yə wakad kə́ wafɔmbɔ bəyál bə́ nyád éyɔŋ bákogolo ? 2Yə wakad láŋ é táŋ ngɔ̌n yā məbum mábán mátɔbɔ, yə wayəm áwola bákad byé ai dɔ́? 3Bə́ sómbó á sí, bə́ mān sulan bɔ́n bə́ kódébán á mīńtyé myábán. 4Bɔ́n bábán bákad wón, bə́ kələ bánāŋ á ńsəŋ, bə́ ngaman kə óyǎb təgě fə dúgan ai mvús é vóm bənyiá bə́ nə́. 5Zá á ngādzoge ózəle afan filí, a tiigǐ fə nyé miǹkɔ̌l mísə ? 6Mə ngávəŋan ǹkód ńnam dzǎl díé sí ǹkǔ étɔbɔgɔ dzíé. 7A kpə́lə etotǒg yā bə̄tísɔn, təge wóg mvam ǹdzóe bǒzəle. 8A kə a wulu á miǹkǒl á yōb, a kə á dzə́ŋ bīdí bíé, a dzə́ŋ fɔ́ɔ́ é dzóm ésə̄ é nə́ élɔ̄g. 9Yə nyad e nə yə́bə̄ naa yasyé wa, yə yatɔbɔ ai alú ásə efɔ̌g bíyə́m dzóe ? 10Yə o nə dzɔ dzǎm bi á ngul nə́ é séne wa sí, yə yakad kə́ yabwé bibǎŋ bí sí á mvús dzoe á mə̄fúb yā miǹkǒl á sí ? 11Yə ḿból é bələ ngul abuí ńdɔ wavə́ dzɔ afidí ásə, o lígí fə dzɔ̌ ai esíé dzóe ? 12Yə ńdzɔ wǎyi fidi ású yə̄ nə́ é fūdi wa bidí á mə̄kág, yə ńdzɔ yǎkad wa yoě bīdí á məkǎŋ ?